Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 258/12/4401	Komárno, 3.10.2012
EEČ : 2-30-196-2012

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ktorá, dňa 4. apríla 2012 v čase okolo 15.00 hod. v meste XXXXX pri hrádzi mŕtveho ramena XXXXX si neoprávnene  kúpila od doposiaľ  presne nestotožnenej osoby  s prezývkou PEPE a následne u seba neoprávnene držala jeden kus  alobalového sáčku  s obsahom zelenej  sušenej rastlinnej látky  o celkovej váhe  spolu s alobalom  0,4 g, ktorý na výzvu v zmysle ustanovenia §-u 89 odsek 1 Trestného poriadku dobrovoľne vydala, pričom na základe  znaleckého posudku Kriminalistického a expertízneho ústavu PZ Bratislava bolo zistené, že ide o konope s hmotnosťou 194 mg, obsahujúce 10 mg účinnej  látky  THC (tetrahydrokanabinolu),  zodpovedajúce minimálne jednej  obvykle  jednorázovej dávke drogy, pričom rastliny rodu cannabis (konopa) sú zaradené v zmysle zákona číslo 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok a THC (tetrahydrokanabinol) je v zmysle uvedeného zákona zaradený do I. skupiny psychotropných  látok.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ XXXXX vzniesol dňa 10. júla 2012 pod XXXXX obvinenie XXXXX, narodenej XXXXX, trvale bytom XXXXX, XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa ustanovenia §-u 171 odsek 1 Trestného zákona na tom skutkovom základe, že dňa 4. apríla 2012 v čase okolo 15.00 hod. v meste XXXXX pri hrádzi mŕtveho ramena XXXXX si neoprávnene  kúpila od doposiaľ  presne nestotožnenej osoby  s prezývkou PEPE a následne u seba neoprávnene držala jeden kus  alobalového sáčku  s obsahom zelenej  sušenej rastlinnej látky  o celkovej váhe  spolu s alobalom  0,4 g, ktorý na výzvu v zmysle ustanovenia §-u 89 odsek 1 Trestného poriadku dobrovoľne vydala, pričom na základe  znaleckého posudku Kriminalistického a expertízneho ústavu PZ Bratislava bolo zistené, že ide o konope s hmotnosťou 194 mg, obsahujúce 10 mg účinnej  látky  THC (tetrahydrokanabinolu),  zodpovedajúce minimálne jednej  obvykle  jednorázovej dávke drogy, pričom rastliny rodu cannabis (konopa) sú zaradené v zmysle zákona číslo 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok a THC (tetrahydrokanabinol) je v zmysle uvedeného zákona zaradený do I. skupiny psychotropných  látok.

V rámci dokazovania bola vypočutá obvinená, ktorý vyhlásila, že skutok spáchala, svoje konanie oľutovala a súhlasila s podmienečným zastavením trestného stíhania. Náhrada spôsobenej škody neprichádza do úvahy, pretože bol porušený verejný záujem a k spôsobeniu škody nedošlo. Spáchanie prečinu je preukázané tiež výpoveďou svedkov XXXXX, XXXXX a tiež zápisnicou o vydaní veci. 

Z týchto dôkazov jednoznačne vyplynulo, že k spáchaniu hore uvedeného prečinu  zo strany obvinenej skutočne došlo. Sama obvinená prehlásila, že skutok spáchala a podrobne opísala jeho priebeh. Ostatné vykonané dôkazy s týmto doznaním korešpondujú. Toto konanie vykazuje všetky zákonné znaky skutkovej podstaty prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa ustanovenia §-u 171 odsek 1 Trestného zákona.

Tohto prečinu sa dopustí ten, kto neoprávnene prechováva pre vlastnú potrebu omamnú látku, psychotropnú látku, jed alebo prekurzor.

Podľa ustanovenia §-u 135 odsek 1 Trestného zákona, prechovávaním omamnej látky, psychotropnej látky, jedu alebo prekurzora pre vlastnú potrebu sa rozumie mať neoprávnene v držbe po akúkoľvek dobu omamnú látku, psychotropnú látku, jed alebo prekurzor v množstve, ktoré zodpovedá najviac trojnásobku obvykle jednorazovej dávky na použitie, a to pre osobnú spotrebu.

Podľa ustanovenia §-u  216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

Za vyššie uvedený prečin možno  uložiť trest odňatia slobody s hornou hranicou trestu odňatia slobody až na tri roky. Obvinená  pri  svojom výsluchu  po  náležitom poučení prehlásila, že spáchala skutok, za ktorý je stíhaná a súhlasila s podmienečným zastavením trestného stíhania. Vykonané dôkazy nevzbudzujú pochybnosti o tom, že toto vyhlásenie bolo vykonané slobodne, vážne a zrozumiteľne. Nárok na náhradu škody z vyššie uvedených dôvodov neprichádza do úvahy. Tiež bolo zistené, že obvinená nebola doposiaľ súdne trestaná a nemá záznam v ústrednej evidencii priestupkov od 1. januára 2011. 

 Vzhľadom na tieto okolnosti boli splnené všetky zákonné podmienky na podmienečné zastavenie trestného stíhania a toto rozhodnutie možno považovať vzhľadom na osobu obvinenej a okolnosti prípadu za dostačujúce. Pri určení skúšobnej doby som prihliadol osobu obvinenej a na tú skutočnosť, že nebola za takýto čin ešte postihnutá.

 Ak obvinená v priebehu skúšobnej doby povedie riadny život, prokurátor rozhodne, že sa  osvedčila. Inak rozhodne, a to aj počas skúšobnej doby, že sa v trestnom stíhaní pokračuje. 

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor